Мария Илиева
Копнение…

chitanka.info

Обрулени листа пилеят се

под вятъра в душата ми.

Съскат сухите ми мисли,

пожълтели от очакване.

Дъжд вали, посипва ме

капчиците ситни

бръчки правят…

Глухо е.

Ще ме прегърнеш ли отново

с топлина на жълто лято?

Слънчогледите във мен

ръсят черно зърно.

Искам във косите ми

пак да сещам пръсти,

нежни,

както

тебе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.